Էդուարդո Էռնեկյան

Էդուարդո Էռնեկյան (, ), արգենտինահայ գործարար։ Համարվում է ամենահաջողակ ձեռներեցներից մեկը Լատինական Ամերիկայում։ Նրա ընկերությունները զբաղվում են ենթակառուցվածքային գործունեությամբ, գյուղատնտեսությամբ, էներգետիկայով, մանրածախ առևտրով և բանկային գործունեությամբ։ 2017 թվականի սեպտեմբերի 21-ին շնորհվել է Հայաստանի Հանրապետության ազգային հերոսի կոչումԷդուարդո Էռնեկյանին Ազգային հերոսի կոչում է շնորհվել։

 Կենսագրություն 
Էդուարդո Էռնեկյանը ծնվել է 1932 թվականի դեկտեմբերի 4-ին Բուենոս Այրեսում, Արգենտինա, հայ գաղթականների ընտանիքում։ Էռնեկյանները ընտանիքը հիմնել է տեքստիլ ձեռնարկություն։ Երբեք ամուսնացած չի եղել, երեխաներ չունի։ Նրա հետ են աշխատում մահացած եղբոր՝ Ալբերտոյի զավակները՝ Մարտինը և Ուգոն։ Էռնեկյանի կարողությունը 2013 թվականին հաշվվել է 1,8 միլիարդ ԱՄՆ դոլար։ Արգենտինայի ամենահարուստ մարդկանց ցանկում 80-ամյա գործարարը գտնվում է երկրորդ տեղումՖորբս - Արգենտինա ։ Ներկա դրությամբ Էռնեկյանի հսկողության տակ են գտնվում 49 օդանավակայաններ տարբեր երկրներում (Արգենտինա, Իտալիա, Հայաստան, Էկվադոր, Պերու, Բրազիլիա, Ուրուգվայ), և ունի ավելի քան 1000 կմ2 հողամասԷդուարդո Էռնեկյանը Ֆորբս ամսագրի կայքում ։ Էռնեկյանը ամենից հայտնի ձեռնարկություններն են՝ «Aeropuertos Argentina 2000» և Կորպորասիոն Ամերիկա ընկերություններըԿորպորասիոն Ամերիկա ընկերության կայք։ Գործարարին են նաև պատկանում «America TV» հեռուստացանցը, 4 ռադիոկայան և «El Cronista» ֆինանսական ամսագիրը։

 Գործունեությունը Հայաստանում 
2001 թվականի դեկտեմբերի 17-ին Էռնեկյանի Կորպորասիոն Ամերիկա ընկերությունը ձեռք է բերել «Արմենիա միջազգային օդանավակայաններ» ընկերությունը՝ Հայաստանի խոշորագույն «Զվարթնոց» միջազգային օդանավակայանի հետ միասինԱզատ Եվրոպա/Ազատություն ռադիոկայան 2001-12-18 ։

2006 թվականին ձեռք է բերել Հայաստանում մեծությամբ երրորդ՝ «Կոնվերս Բանկ» ՓԲԸ֊ի բաժնետոմսերի 95%-ըԱրգենտինահայ մեծահարուստը դարձել է Կոնվերս բանկի սեփականատեր։

2012 թվականին հայտարարվեց, որ գործարարը պատրաստվում է տեղեկատվական տեխնոլոգիաների գործարան հիմնել ԵրևանումԷդուարդո Էռնեկյանը Երևանում ՏՏ գործարան կբացի Առավոտ։

Գործարարը նաև խոշոր ներդրումներ է իրականացնում գյուղատնտեսության ոլորտում։

Հայաստան համահայկական հիմնադրամի հոգաբարձուների խորհրդի անդամ է։ 2020 թ․ հիմնադրամին է նվիրաբերել 3,5 միլիոն ԱՄՆ դոլարԷդուարդո էռնեկյանը «Հայաստան» հիմնադրամին է նվիրաբերել 3,5 մլն դոլար/ 27 Հոկտեմբերի, 2020։

 Պարգևներ 
 1995 - Արգենտինայի տարվա ձեռնարկատեր
 1991 - «Leonardo» մրցանակ՝ «լավագույն արտասահմանյան գործարար» անվանակարգում (Իտալիա)
 2001 - Սուրբ Գրիգոր Լուսավորչի շքանշան
 2011 - Սուրբ Էջմիածնի ասպետԳարեգին Բ-ն Էդուարդո Էռնեկյանին շնորհել է «Սուրբ Էջմիածնի Ասպետ» շքանշան ֊ Նոյյան Տապան
 2012 - «Business for Peace» մրցանակ (Նորվեգիա)Business for Peace Honourees  
 2017 - Հայաստանի ազգային հերոս։
2020 - Բրիտանական կայսրության պատվավոր սպա շքանշան

 Ծանոթագրություններ 

 Արտաքին հղումներ 
Կորպորասիոն Ամերիկա
Էդուարդո Էռնեկյանի ալիքը ՅուԹյուբ կայքում
Էդուարդո Էռնեկյանը  Linkedin կայքում

Կատեգորիա:Արգենտինահայ գործարարներ
Կատեգորիա:Արգենտինահայ քաղաքական գործիչներ
Կատեգորիա:Բուենոս Այրես քաղաքում ծնվածներ
Կատեգորիա:Հայաստանի ազգային հերոսներ
Կատեգորիա:Սուրբ Մեսրոպ Մաշտոցի շքանշանի ասպետներ